Fia

Saghas mamaigh le crúba le ré-uimhir dachtal is ea an fia. Is athchogantaigh mhóra cheathairchosacha iad na fianna. Tá fianna ina gcónaí san Eoraip, san Áise, san Afraic, i Meiriceá Thuaidh agus i Meiriceá Theas. Tá go leor cineálacha fianna timpeall an domhain. Ag fíorfhianna amháin a bhíonn beanna, agus faightear iad ar fud an Dornhain ach amháin san Afraic is an Astraláise. Bíonn géaráin fhada starraiceacha ag muscfhianna is fianna luiche fireanna. Faightear i gcoillearnach nó gar di iad. Tugtar poc ar an bhfireannach, eilit ar an mbaineannach, agus meannán ar an bhfia óg. In Éirinn Tháinig ardú as cuimse ar an líon fianna i gCiarraí agus in áiteanna eile sa tír le linn na paindéime Covid-19 in 2020-2022 nuair a bhí cosc ar fhiach. Bíonn fianna le fáil go háirithe i bPáirc Náisiúnta Chill Airne. 10,000 heicteár atá ann ach bíonn na fianna ag fanaíocht taobh amuigh di go minic. Go deimhin, is minic iad in áit a mbuailte ag gluaisteáin agus is iomaí timpiste bóthair atá tarlaithe sa cheantar dá bharr sin. Ciondíothaíodh 392 fia i bPáirc Náisiúnta Chill Airne i gCo Chiarraí in 2025, i gcomparáid le 286 in 2024, de réir figiúirí nua ón tSeirbhís Páirceanna Náisiúnta agus Fiadhúlra. 276 fia Seapánach agus 116 fia rua a bhí i gceist, eilití a mbunáite, agus lámhachadh an chuid is mó díobh le linn shéasúr an fhiaigh. Féach freisin Fia donnbhuí nó fia buí Fia rua Fia Seapánach nó sika Fia uisce nó dobharfhia Síneach Páirc Náisiúnta Chill Airne Tagairtí